**L Ē M U M S**

Tukumā

2016.gada 25.augustā prot.Nr.11, 11.§.

**Par paredzētās darbības – smilts-grants**

**un smilts atradni “Nītava”**

Tukuma novada Domē (turpmāk – Dome) 2016. gada 1. jūlijā saņemta SIA “Cemex”, reģ.Nr.40003386821, vēstule Nr.Iz.158/06/2016 Par smilts – grants un smilts atradni “Nītava” (turpmāk – Iesniegums), ar lūgumu izsniegt atļauju paredzētajai darbībai – smilts-grants un smilts atradnes “Nītava” ierīkošanai, izstrādei un rekultivācijai Degoles pagasta, Tukuma novadā, saskaņā ar likuma “Par ietekmes uz vidi novērtējumu” (turpmāk – Likums) 22. pantu.

Likuma 22. panta pirmā daļa nosaka “*Lai saņemtu atļauju uzsākt paredzēto darbību, ierosinātājs iesniedz attiecīgajai valsts institūcijai, pašvaldībai vai citai likumā noteiktajai institūcijai iesniegumu, ziņojumu un kompetentās institūcijas atzinumu par ziņojumu kopā ar citos normatīvajos aktos noteiktajiem dokumentiem*.”

Saskaņā ar likuma 22. panta pirmo daļu, SIA “Cemex” Iesniegumā papildus ir pievienojusi 2016. gada 22. jūnija Atzinumu Nr.8 par smilts-grants un smilts atradnes “Nītava” ierīkošanas, izstrādes un rekultivācijas Degoles, Tukuma novadā, ietekmes uz vidi novērtējuma ziņojumu.

Likuma 22. panta otrā daļa nosaka “*Attiecīgā valsts institūcija, pašvaldība vai cita likumā noteiktā institūcija, vispusīgi izvērtējusi ziņojumu, pašvaldības un sabiedrības viedokli un ievērojot kompetentās institūcijas atzinumu par ziņojumu, normatīvajos aktos noteiktajā kārtībā pieņem lēmumu par paredzētās darbības akceptēšanu vai neakceptēšanu.*”

Pamatojoties uz likuma “Par ietekmes uz vidi novērtējumu” 22. panta pirmo un otro daļu:

1. akceptēt SIA “Cemex” paredzēto darbību smilts-grants un smilts atradnes “Nītava” ierīkošanai, izstrādei un rekultivācijai Degoles pagastā, Tukuma novadā,

2. ievietotinformāciju par pieņemto lēmumu pašvaldības tīmekļa vietnē www.tukums.lv un publicēt Tukuma novada Domes bezmaksas informatīvajā izdevumā “Tukuma Laiks”.

Domes priekšsēdētājs Ē.Lukmans